**BÅTER I NSR**

* Frie båter (***grønt*** *merke i bauen*). Frie båter kan brukes av samtlige medlemmer som er godkjent av Instruksjonssjefen, et medlem av Routvalget eller av et Styremedlem. Den første som reserverer en båt i roprotokollen har førsteretten til båten. Ingen båt kan reserveres før minst halvdelen av mannskapet er til stede, og aldri tidligere enn en ½ time før roingen begynner. Ved spesielle anledninger kan båter reserveres av Styret på forhånd.
* Båter som kun kan brukes av erfarne roere og trenende mannskaper (***blått*** *merke i bauen*). Styret tildeler rett til å bruke blåstreksbåter. Kravet er normalt at roeren har deltatt i organisert racetrening i minst en hel sesong, eller kan godtgjøre flere sesongers jevnlig roing. Disse båtene fordeles på samme måte som frie båter, men ved organisert trening kan klubbens trenere gi trenende mannskaper prioritet til bruk.
* **Racebåter** (***rødt*** *merke eller umerket*). Racebåter kan **KUN** brukes efter uttrykkelig tillatelse fra Rosjefen.